cyanic-selkie/wikianc huggingface dataset:
The Eternal Idol
Albumin nauhoitushistoria
Vuoden 1986 kesällä Black Sabbath (kitaristi Tony Iommi, kosketinsoittaja Geoff Nicholls, laulaja Ray Gillen, basisti Dave Spitz ja rumpali Eric Singer) alkoi säveltää uutta materiaalia tulevalle albumille. Tämä ei ollut kuitenkaan vaivatonta, sillä nuorella laulaja Ray Gillenilla ei ollut kokemusta sanoitusten kirjoittamisesta ja studiotyöskentelystä. Gillen oli tullut yhtyeeseen kesken Pohjois-Amerikan kiertuetta aiemmin keväällä henkilökohtaisista ongelmista kärsineen Glenn Hughesin tilalle. Lisäksi yhtyeen manageri oli vaihtunut, kun Don Ardenin tilalle tuli Patrick Meehan, joka oli manageroinut yhtyettä jo 1970-luvulla ja tiettävästi pimittänyt yhtyeen rahoja useiden miljoonien verran. Yhtyeen ainoa alkuperäisjäsen ja johtohahmo Tony Iommi otti riskin ja päätti luottaa vielä Meehaniin. Tosin pian kävi selväksi, ettei Meehan välittänyt muista yhtyeen jäsenistä, ja palkanmaksuissa alkoi olla katkoksia.
The Mama King
Yhtyeen esikoisalbumin Supertender julkaisi EMI Music Finland 20. lokakuuta 2010. Levy menestyi arvosteluissa hyvin.
Mäkikäynnistys
Mäkikäynnistys onnistuu vain manuaalivaihteisissa ajoneuvoilla. Katalysaattorilla varustetun auton mäkikäynnistystä ei suositella, koska se saattaa aiheuttaa palamattoman bensiinin päätymistä katalysaattoriin, mikä voi vaurioittaa katalysaattoria.
Irem
Eizo omistaa yhtiön. Yrityksen nimi on lyhenne sanoista.
Kyynelten tie
Tausta
Yhdysvallat oli vallannut eri intiaanikansojen maita itselleen useammalla eri tavalla. Intiaanien kanssa saatettiin solmia sopimuksia, joilla nämä suostuivat luopumaan maistaan. Joissain tapauksissa keinona oli esimerkiksi intiaanipäällikköjen juottaminen humalaan, jolloin nämä saatiin allekirjoittamaan sopimuksia, joihin he eivät muuten olisi taipuneet. Intiaanikansojen kanssa solmitut maita koskevat sopimukset eivät aina pitäneet, vaan jo solmittuja sopimuksia seurasivat vaatimukset lisämaiden luovuttamisesta uusien sopimuksien kautta. Siirtolaiset eivät aina sopimuksista piitanneet, vaan heitä asettui intiaanien maille. Intiaaneja vastaan käytiin myös suoria sotia, joiden kautta heidän maansa vallattiin. Monesti myös yhdysvaltalaisten perustamat kauppa-asemat myivät intiaaneille tavaraa velaksi, ja jos velkaa ei maksettu, intiaanien maita takavarikoitiin.
Alamäkiluistelu
Suomalaisia alamäkiluistelun maailmanmestareita:
Luettelo Finnish Dance Chartin ykkösistä vuonna 2010
Tämä on luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2010.
Les Misérables (vuoden 2012 elokuva)
Julkaisu
Kun elokuva esitettiin ensi kerran valkokankaalla 23. marraskuuta 2012 Lincoln Centerissä New Yorkissa, yleisö taputti seisaaltaan elokuvan jälkeen.
Suomessa elokuva sai ensi-iltansa 22. helmikuuta 2013.
Suomen Kalastuslehti
Suomen Kalastuslehti on Kalatalouden Keskusliiton julkaisema kalatalouden järjestö- ja ammattilehti, joka ilmestyy kahdeksan kertaa vuodessa. Lehti on ilmestynyt vuodesta 1892. Päätoimittajana on Vesa Karttunen.
Seppo Suhonen (ampumahiihtäjä)
Suhonen sijoittui Albertvillen 1992 olympialaisissa 20 kilometrillä 74:nneksi. Hän edusti seuratasolla Lieksan Hiihtoseuraa ja voitti 10 kilometrillä Suomen mestaruuden vuonna 1990 sekä joukkuekilpailussa vuonna 1994. Lisäksi hän saavutti SM-hopeaa viestissä vuonna 1992 sekä SM-pronssia viestissä vuonna 1991 ja 10 kilometrillä vuonna 1992.
Safri Duo
Safri Duo on tanskalainen lyömäsoitinduo. Yhtyeen jäsenet ovat Uffe Savery (s. 5. huhtikuuta 1966) ja Morten Friis (s. 21. elokuuta 1968). Alkujaan klassiseen musiikkiin suuntautunut yhtye muuttui enemmän elektroniseksi ja lyömäsoittimia soittavaksi vuonna 2000. Tuloksena oli kappale Played-a-live (The Bongo Song), josta tuli suosittu Euroopassa sinä vuonna.
Casanova vuokralaisena
Casanova vuokralaisena on vuonna 1951 ensi-iltansa saanut Joseph M. Newmanin ohjaama yhdysvaltalainen draama-/komediaelokuva, jonka pääosissa näyttelevät June Haver, William Lundigan, Frank Fay ja Marilyn Monroe. Muissa rooleissa nähdään muiden muassa Jack Paar ja viimeisessä elokuvaroolissaan Leatrice Joy. Casanova vuokralaisena perustuu samannimiseen romaaniin, jonka on kirjoittanut Scott Corbett. Käsikirjoituksen laati I. A. L. Diamond.
Rikoslaki (albumi)
Rikoslaki on Rikoslaki-yhtyeen vuoden 2012 heinäkuussa julkaistu ensimmäinen studioalbumi.
Karl Kotratschek
Kotratschek voitti Itävallan mestaruuden kolmiloikassa vuosina 1935, 1936 ja 1937 sekä pituushypyssä vuosina 1937 ja 1938. Hän paransi Itävallan kolmiloikkaennätystä tulokseen 14,43 m vuonna 1934, 14,57 m vuonna 1936 sekä tulokseen 14,92 m ja 15,28 m vuonna 1938. Viimeksi mainittu oli myös Saksan ennätys, ja se säilyi Itävallan ennätyksenä kesäkuuhun 1974 saakka.
Lilakeijuahven
Alkuperä
Lilakeijuahven elää luonnossa vain Punaisellamerellä 1–60 metrin syvyydessä. Se on melko suosittu meriakvaariokala; vaikka myyntihinta on kallis, se on melko helppohoitoinen ja voi elää 5–8 vuotta. Aiemmin kalat kerättiin luonnosta, nykyisin niitä kasvatetaan myyntiin, mikä on laskenut kalojen myyntihintaa.
Vesiolot ja ravinto
Lilakeijuahvenia pidetään 22–28-asteisessa merivedessä, yleensä riutta-akvaariossa, joissa on paljon elävää kiveä ja piilopaikkoja. Ne syövät lihaisaa pakasteruokaa, ja pyydystävät matoja myös elävän kiven joukosta.
Sheri-Ann Brooks
Pekingin olympialaisissa 2008 hän juoksi alkuerissä Jamaikan pikaviestijoukkueessa. Loppukilpailussa toisella kokoonpanolla ilman Brooksia juossut joukkue keskeytti.
Saint-Chamond (panssarivaunu)
Käyttö
Joseph Joffre tilasi 400 Saint-Chamond-vaunua samaan aikaan 400 Schneider CA1 -vaunun tilauksen kanssa alkuvuodesta 1916. Saint-Chamond osallistui taisteluihin ensimmäistä kertaa 5. toukokuuta 1917. Vaunun ongelmina oli tekniset viat ja moottorin liikuttavien osien sijainti miehistön kanssa vaunun sisällä ilman suojaa, minkä takia vaunun sisätilat olivat vaarallisia miehistölle. Saint-Chamondissa oli kuitenkin suurempi tykki kuin Schneider CA1:ssä, minkä lisäksi sen telat olivat pidemmät, mikä teki juoksuhautojen ylittämisestä helpompaa. Saint-Chamond oli lisäksi helpompi ajaa sähköisen voimansiirron ansiosta, joka tosin vaikutti myös heikentävästi sen luotettavuuteen. Vaunun suurempi paino teki siitä myös hankalammin liikkuvan pehmeässä maastossa. Myöhemmin käyttöön otettu kevyt Renault FT-17 osoittautui lopulta paremmaksi vaunuksi. Venäjän vallankumouksen jälkeen muutamia Saint-Chamond-vaunuja lähetettiin valkoisille ja niitä päätyi vallattuina myös punaisten käyttöön.
Muolaan ryhmä
Taistelun kulku
1. joulukuuta ryhmän vasemmalla vastuualueella Er.P 4 taisteli pääosillaan aamupäivän Siiranmäen seudulla, mutta ylivoimaiset neuvostojoukot pakottivat pataljoonan perääntymään muutaman kilometrin päähän Ahijärvellä olevaan viivytysasemaan. Puna-armeijan yksiköille olisi tarjoutunut tilaisuus edetä Muolaan ja Lipolan ryhmien välisessä saumassa nopeasti kohti pääasemaa ja aiheuttaa nopeasti sivustauhka molempien ryhmien alueilla, mutta neuvostojoukot keskittivätkin voimansa etenemiseen kohti Kivennapaa (joka tarkoitti suoraviivaisen etenemisen kohti pääpuolustuslinjaa kääntymistä lähes 90 astetta). Ryhmän oikeanpuoleisella vastuualueella Lintulassa taistellut JP 3 joutui jo aamupäivällä luopumaan viivytysasemastaan ja vetäytymään Ahijärven ja Kotselän välissä olevalle viivytyslinjalle ja luovuttamaan Kivennavan kirkonkylän puna-armeijalle.
Fernando Hierro
Peliuran jälkeen
Heinäkuussa 2011 Hierro siirtyi nelivuotisella sopimuksella Málagan toimitusjohtaja. Hän jätti tehtävänsä jo toukokuussa 2012, koska "hänestä tuntui siltä", ettei työ ole enää mielekästä.
Marmoripalatsi (Pietari)
Arkkitehtuuri
Rakennuksen pääsisäänkäynti on sen itäpuolella sijaitsevalla sisäpihalla, jonka paikalla virtasi 1700-luvulla Nevan ja Moikan yhdistänyt Krasnyi-kanava. Sisäänkäyntiä koristaa pylväikkö ja sen yläpuolella kohoava attika. Kellotornin ja ikkunanpuitteiden pehmeät muodot viittaavat barokkiin. Palatsin alkuperäinen loistelias sisustus on säilynyt ainoastaan pääportaikossa ja Marmorisalissa. Niitä koristavat Fedot Šubinin ja Mihail Kozlovskin veistokset.
Rakennuksen historia
Katariina II rakennutti Marmoripalatsin suosikkiaan Grigori Orlovia varten. Hänen kuoltuaan se toimi Puolan viimeisen kuninkaan Stanislaus Poniatowskin ja Venäjän keisariperheen jäsenten residenssinä. Vuosien 1917–1918 vaihteessa rakennuksessa sijaitsi työasiain kansankomissariaatti. 1920–1930-luvuilla siellä toimivat aineellisen kulttuurin historian akatemia, ulkomaisten kulttuurisuhteiden yhdistys ja kommunistisen akatemian Leningradin osasto. Vuonna 1937 palatsi luovutettiin Lenin-museon käyttöön. Leningradin piirityksen aikana pommituksissa vaurioitunutta rakennusta on sodan jälkeen useaan kertaan restauroitu.
Gästrikland
Prinsessa Madeleine on Gästriklandin herttuatar.
Aleksei II
Aleksein isä oli baltiansaksalaista sukua oleva lakia opiskellut pappi Mihail Aleksandrovitš von Rüdiger (Pietari 1902–1964) ja äitinsä Jelena Josifovna Pisareva (1902–1959). Aleksein isän suku oli kääntynyt 1700-luvulla ortodoksiksi, ja isä vihittiin papiksi 1942 Viron saksalaismiehityksen aikana.
Helmikuussa 1968 Alekseista tuli metropoliitta ja kesäkuussa hänen valvontaansa kuului jo aikaisemman Tallinnan hiippakunnan lisäksi myös Leningradin ja Novgorodin hiippakunnat. Patriarkka Pimenin kuoltua kirkolliskokous valitsi toukokuussa 1990 Aleksein Moskovan ja koko Venäjän patriarkaksi.
Marxilais-leniniläiset ryhmät
Marxilais-leniniläiset ryhmät (MLR) oli vuosina 1973–1979 toiminut suomalaisten Mao Zedongin ajattelun kannattajien eli maolaisten keskusjärjestö.
Ryhmien synty
MLR perustettiin alkuvuodesta 1973 maolaisten maanlaajuiseksi järjestöksi yhdistämään eri puolille Suomea perustettuja paikallisryhmiä. Helsingissä maolaisten toimintaa oli ollut jo vuodesta 1967 lähtien (useaan otteeseen perustetun) Helsingin marxilais-leniniläisen seuran (HMLS) puitteissa. Seura osallistui aktiivisesti 1960-luvun lopun ja 1970-luvun alun radikaaliin nuorisoliikehdintään. Maolaisia pitivät tarkkailun arvoisena ja järjestöön soluttautuivat muun muassa Suojelupoliisi, KGB ja Suomen Kommunistinen Puolue (SKP). Myös kiinalaiset olivat kiinnostuneita suomalaistovereistaan. HMLS:n aktiivit tekivät matkoja Kiinaan ja suomalaisten julkilausumia julkaistiin kiinalaisissa lehdissä.
Politiikka
MLR:n muita painotuksia olivat muun muassa tuki kolmannen maailman vapaustaisteluille ja keskitetyn tulopolitiikan kritiikki.
Organisaatio
MLR:n toimintaa leimasi varovaisuudesta johtunut salaperäisyys, sillä järjestö oli useamman tiedusteluorganisaation tarkkailulistalla. Taistolaisten on väitetty tehneen "parhaansa välittääkseen kaikki tietonsa Suomen maolaisista KGB:lle".
Maolaisilla oli huomattavasti vaikutusvaltaa Suomi-Kiina seurassa ja Suomi-Albania Seurassa.
Tiedotus
Vuonna 1976 Kirjakauppa Lokakuu kustansi vinyylialbumin Lauluja kansojen taistelusta (LSLP7601), jolla MLR:n ohjelmaryhmä tulkitsee muun muassa kiinalaisia ja albanialaisia työväenlauluja. Kappaleiden suomennokset ja sovitukset olivat pääasiassa ohjelmaryhmän tekemiä. Levyn kansiteksteissä annettiin tuki Kiinan, Albanian, Palestiinan ja Chilen anti-imperialistisille voimille sekä tuomittiin SKP ja Neuvostoliitto revisionistisiksi.
Kidō senshi Gundam ZZ
Tarina
Grypsin konfliktissa vaurioitunut AEUGin sota-alus Argama saapuu Side 1:n avaruussiirtokunta Shangri-Lan satamaan. Siellä romunkerääjänä työskentelevä Judau Ashta päättää tovereineen varastaa Argaman taistelurobotti Z Gundamin, mutta ajautuukin mukaan Argaman miehistön ja Neo Zeonin (Axiksen) risteilijä Endran väliseen taisteluun.
Mecha-suunnittelu
Z Gundamin tavoin sarjan mobile suitien suunnittelussa kohdattiin erinäisiä vaikeuksia. Alussa sarjan roboteista oli tarkoitus vastata edellisenkin sarjan tuotantoon osallistuneen Mamoru Naganon. Ohjaaja Tomino toivoi sarjan olevan ”robottianimen alkulähteille palaava, selkeä teos”, ja Nagano suunnitteli uuden robotin tätä silmällä pitäen, mutta lopputuloksen katsottiin olevan liian eriskummallinen hirviötä tai avaruusolentoa muistuttava olio.
Naganon ehdottaman päärobotti ZZ Gundamin mallin muodonmuutos- ja yhdistymisvoimia ei myöskään sellaisenaan pidetty leluissa toteuttamiskelpoisina. Lukuisista suunnitelmien korjauksesta huolimatta sponsorit eivät olleet tyytyväisiä Naganon työhön, ja lopulta hänet pudotettiin pääsuunnittelijan paikalta. Nagano oli kokenut saman kohtalon juuri ennen Kidō senshi Z Gundamin alkua (sarjan alettua hän kuitenkin palasi asemaansa), ja samoin tulisi käymään myös kesken Gyakushū no Charin teon. Tämän vuoksi Gundam-sarja sisältää robottisuunnittelussaan ristiriitaisuuksia. Naganon luonnos kuitenkin esiteltiin Bandain Mokei jōhō -tiedotuslehtisessä alustavana Gundam-mallina.
Vain hieman ennen sarjan lähetyksen suunniteltua aloituspäivää ZZ Gundamin suunnitteluvastuu siirrettiin pienoismallisuunnittelija ja piirtäjä Makoto Kobayashille, kun taas Yutaka Izubuchi sai osakseen Neo Zeonin robotit. Kobayashilla oli kokemusta edeltävän Z Gundamin Bound Doc - ja Gaza-C-muodonmuuttaja- mobile suitien suunnittelusta, ja kokeneena muotoilijana häneltä pyydettiin massatuotteistettavaksi kelpaavaa yhdistymis- ja muodonmyytoskykyistä ZZ Gundamia.
Tunnuskappaleet ja muu musiikki
Alkupuoliskolla laulujen sanoja ei näytetty, toisin kuin aiemmissa Gundameissa, mutta sanat tekivät paluun loppupuolella. Lisäksi Issenmannen Gingan toista kertosäettä käytettiin taustakappaleena viimeisen jakson lopussa, kun Judau ja Roux lähtevät matkaan kohti Jupiteria.
Romaani
Kōdansha julkaisi vuonna 1986 muiden Gundam-sarjojen tavoin romaaniversion myös Gundam ZZ:sta. Romaani julkaistiin kahdessa osassa, ja sen sisältö keskittyy tarinan keskivaiheen ympärille. Myöhemmin romaani julkaistiin muiden Gundam-romaanien tavoin Kadokawa Sneaker bunko -pokkarina.
Filip IV (Ranska)
Hallinnon uudistukset
Aiemmin kuningaskunnan hallinto oli ollut yksi suuri kokonaisuus, joka käsitti kuninkaan hovin. Nyt siitä muodostettiin kolme yksikköä:
Kemmons Wilson
Wilson kuoli vuonna 2003 Memphisissä ollessaan 90-vuotias. Hänet on haudattu Forest Hill Cemeterylle.
Filip IV (Ranska)
Avioliitto ja lapset
Avioliitosta syntyivät lapset:
Mikael Storsjö
Kavkaz Centerin ylläpito Suomessa
Suojelupoliisi pyysi ensin Internetoperaattoria TeliaSoneraa katkaisemaan yhteyden Storsjön palvelimeen. TeliaSonera ei tähän suostunut koska operaattorin mielestä tšetšeenikapinallisten internetsivut eivät rikkoneet lakia. Suojelupoliisi pyysi tämän jälkeen Storsjötä poistamaan Kavkaz Centerin sivut palvelimeltaan, mutta Storsjö kieltäytyi viittaamalla sananvapauteen. Seuraavana päivänä Supon edustajat kävivät keskustelemassa Storsjön yhtiökumppanin kanssa, joka luovutti palvelimen Supolle tutkittavaksi. Tapahtuneen johdosta perustuslakivaliokunnan puheenjohtaja Kimmo Sasi teki eduskunnassa Supon toiminnasta kirjallisen kyselyn, johon sisäministeri Kari Rajamäki vastasi, että ”Supon toiminnassa ei ollut huomautettavaa”.
Oikeusjuttu tšetšeenien maahantulon järjestämisestä Suomeen
Oikeudenkäynti saatiin päätökseen 9.5.2011. Storsjö vapautettiin syytteistä, sillä oikeus katsoi, ettei hänen toimintansa ollut rikollista vaan sille oli hyväksyttävät perusteet. Oikeuden päätöksessä viitattiin samaan lainkohtaan, johon Storsjö oli oikeudessa vedonnut. Oikeus piti Storsjön perusteluja toiminnalleen uskottavina: kyse oli myötätuntoon perustuneesta humanitäärisestä toiminnasta. Kyseisten tšetšeenien arvioitiin todella olleen suojelun tarpeessa, sillä lähes kaikille heistä oli jo myönnetty turvapaikka Suomessa. Oikeus ei myöskään katsonut Storsjön saaneen hyötyä toiminnastaan; päinvastoin hän on toimintansa vuoksi joutunut uhkausten kohteeksi.
Showrunner
Showrunner on henkilö, joka on pääasiallisesti vastuussa televisiosarjan tuotannosta. Showrunner on usein käsikirjoittaja ja hän on koko sarjan päällikkö. Showrunner palkkaa muut käsikirjoittajat, kehittää tarinakaaria, huolehtii budjetista ja on yhteydessä sekä tuotantoyhtiöön että televisiokanavan johtoon. Toisin kuin elokuvissa, televisiosarjan johto on siis käsikirjoittajalla eikä ohjaajalla. Nimike on käytössä pääosin Yhdysvalloissa, Kanadassa ja Englannissa.
Kirjapaino E. Kuronen
Erkki Kuronen myi kirjapainonsa 1987 ja sen toiminta loppui konkurssiin vuonna 1992.
Viljo Vesterinen
Tausta
Viljo Vesterinen syntyi Joonas ja Aino (o.s. Hyttinen) Vesterisen perheeseen Terijoella Ollilan kylässä. Joonas Vesterinen oli ammatiltaan metsätyönjohtaja ja ”Vilkka”, jolla nimellä hänet tunnettiin lapsuus- ja nuoruusaikanaan, oli kolmilapsisen perheen kuopus. Vanhin veli Emil oli seitsemän ja keskimmäinen veli Rudolf viisi vuotta vanhempi. Joonas Vesterinen työskenteli puutavaran ostajana ja metsätöiden johtajana valtion hakkuualueilla. Perhe muutti Terijoelta Uudenkirkon pitäjään, Kuuterselän kylään Viljon ollessa neljä- tai viisivuotias.
Elämä ja ura
Sotien jälkeen Vesterinen jatkoi uraansa yhtä ihailtuna soittajana kuin ennenkin, vaikka hänen esiintymistensä ulkoiset puitteet olivat huomattavasti entistä vaatimattomammat. Hän sai halvauskohtauksen keikkamatkalla Ylitorniossa marraskuussa 1950. Myöhemmin 1950-luvulla kohtaukset uusiutuivat ja johtivat siihen, että hän pystyi soittamaan enää harvoin. Halvauksen aiheuttajana pidetään yleisesti muusikon epäsäännöllistä elämänrytmiä, johon kuului alkoholi, tupakka ja epäterveellinen ruoka. Myötävaikuttavana tekijänä on saattanut olla 19-vuotiaana sairastettu keltatauti. Hän esiintyi viimeisen kerran huhtikuussa 1960, jolloin hän ei enää kyennyt juurikaan soittamaan, vaan Jorma Juselius ja Martti Jäppilä paikkasivat hänen soitto-osuutensa. Hän itse kävi lavalla vain näyttäytymässä yleisölle. Maaliskuussa 1961 sattunut viimeinen halvauskohtaus vei häneltä puhekyvyn, eikä hän enää palannut Kivelän sairaalasta, jossa hän oli hoidettavana.
Hänet on haudattu Honkanummen hautausmaalle, kortteliin 26. samaan hautaan kuin vaimonsa Toini (1921–1991). Vuonna 1977 hänen muistokseen perustettiin Viljo Vesterinen -kilta. Vesterisen oppilaista tunnetuiksi myöhemmin tulivat muun muassa Esko Könönen ja Taito Vainio.
Headless Cross
Taustaa ja äänitykset
Kun lisäksi välit managerina toimineen Patrick Meehanin kanssa katkesivat, päätti Iommi aloittaa yhtyeen rakentamisen täysin puhtaalta pöydältä. Iommi sai yhtyeeseen uudeksi rumpaliksi maineikkaan Cozy Powellin, joka oli aiemmin soittanut muun muassa Rainbow’ssa, Michael Schenker Groupissa ja Whitesnakessa. Powellia ehdottivat Iommin uudet managerit. ”Sabbath oli todella pohjamudissaan kun Tony ehdotti yhteistyötä”, kertoi Powell liittymisestään yhtyeeseen. ”Yhtyeen velkojen ja lehdistön paskanjauhannan vuoksi moni olisi pitänyt liittymistä riskinä, mutta päätin ottaa haasteen vastaan.”
Powell oli arvostettu ja taitava rumpali ja myös kokenut studiotyöskentelijä, josta tuli näkyvä henkilö Black Sabbathin uudessa tulemisessa. Iommi ja Powell suunnittelivat jopa täysin uudennimisen yhtyeen perustamista, mutta päättivät lopulta jatkaa Black Sabbathin nimellä. Powell: ”Tilanne oli mennyt niin epätoivoiseksi, että Tony ehdotti Sabbathin nimen hylkäämistä. Tosin tuolloin olisimme joutuneet lähtemään klubipohjalta liikkeelle ja meidän olisi kuitenkin pitänyt soittaa Sabbathin biisejä ja kenties muiden entisten yhtyeitteni kappaleita. Päätimme siis pitää Sabbathin ja tehdä fanit jälleen ylpeiksi.”
Musiikkityyli ja sanoitukset
Headless Cross edustaa perinteistä, raskasta heavy metallia, jonka pääosassa ovat Tony Iommin soittamat kitarariffit. Sanoitukset käsittelevät pääasiassa okkultismia ja paholaista, ja nämä teemat esiintyvät albumilla runsaammin kuin yhdelläkään toisella Black Sabbathin albumilla. Miksauksessa Powellin rummut ovat hyvin esillä, kun taas bassosoundi on aiempaa kliinisempi, sillä Cottle oli enemmän jazz- kuin rockmuusikko.
Luettelo televisiosarjan Ankronikka jaksoista
Ankronikka on Walt Disney Companyn tuottama piirrossarja, jota esitettiin vuosina 1987–1990.
Margitinsaari
Margitinsaari on Tonavan saari Budapestin XIII osa-alueella. Se on saanut nimensä Béla IV:n tyttären Margaretin mukaan. Saarella on paljon puistoja, ja se onkin suosittu virkistäytymisalue.
Historia
Saari julistettiin 1908 yleiseksi puistoksi. Siitä kehittyi terveyshoitojen keskus, kun saaren kuumia lähteitä alettiin hyödyntää kylpylöissä. Toinen maailmansota vaikutti myös saaren elämään, ja puissa on nähtävissä sota-aikaisia vaurioita. Saari on edelleen suosittu virkistäytymisalue, jonne budapestilaiset tulevat viettämään vapaa-aikaa. Saarella on yksityisautoilu kielletty, ja vain bussit saavat liikkua siellä.
Johanna Nurmimaa
Suurelle yleisölle Nurmimaa on tullut tunnetuksi erityisesti saippusarjasta Salatut elämät, jossa hän näytteli Paula Sievistä vuosina 2004–2012 ja 2013–2014. Vuosina 2018 ja 2022 Nurmimaa teki lyhyet paluut sarjaan, Aaron mielikuvituksien tuotteena.
Nurmimaa on kouluttautunut tv-uransa jälkeen voimavaravalmentajaksi, luontoyhteysohjaajaksi, työnohjaajaksi ja äänienergiahoitajaksi. Hän on myös kokemusasiantuntija ja -kouluttaja.
Keltavälskäri
Keltavälskäri (Zebrasoma flavescens) on välskärikaloihin kuuluva kalalaji. Se on yksi suosituimmista meriakvaariokaloista.
Käyttäytyminen
Keltavälskärit pysyttelevät itsekseen tai hajanaisissa ryhmissä; niiden on havaittu kutevan sekä ryhminä että koiraiden reviireillä.
Uusi ismi
Uusi ismi on pop rock -yhtye Monovision järjestyksessään toinen single, joka julkaistiin 19. syyskuuta 2007.
David Sobolov
David Sobolov (s. 23. lokakuuta 1964 Windsor, Ontario) on kanadalainen ääninäyttelijä, joka tunnetaan useiden videopelien äänirooleista.
Ura
Ensimmäisiä päärooleja hän sai 1990-luvun lopulla animaatiosarjoista Beast Wars: Transformers, RoboCop: Alpha Commando ja Sabrina. Sarjojen jälkeen Sobolov on ääninäytellyt enimmäkseen videopeleissä, kuten Call of Duty, Marvel: Ultimate Alliance, Transformers: The Game ja Call of Duty 4: Modern Warfare. Hän toimi vuonna 2009 Halo Wars pelissä Arbiterin äänenä, jonka roolissa toimi aikaisemmin Keith David.
Dark Horse (Katy Perryn kappale)
Dark Horse sai positiivisen vastaanoton musiikkikriitikoilta, jotka ylistivät urbaanin musiikin kokeilua. Juicy J:n osuudet kappaleessa saivat ristiriitaista palautetta.
Sieppitunturi
Sieppitunturi sijaitsee Suomen Neuvostoliitolle luovuttamalla Sallan–Kuusamon alueella.
Marthe Bretelle
Bretelle voitti Ranskan mestaruuden kiekonheitossa vuosina 1957 ja 1960–1966 sekä kuulantyönnössä vuosina 1956, 1957 ja 1963. Hän teki maansa ennätyksen kiekonheitossa neljä kertaa vuosina 1961–1966. Huhtikuussa 1961 hän sivusi Pierrette Boutinin ennätystä 45,08 m, toukokuussa 1961 hän paransi ennätyksen tulokseen 45,96 m, kesäkuussa 1961 hän heitti ennätystuloksen 47,98 m ja heinäkuussa 1966 hän heitti uransa parhaan tuloksen 48,36 m. Hän oli pituudeltaan 183-senttinen.
Canton Charge
Canton Charge on koripalloseura Ohion Cantonista. Se pelaa D-liigassa ja toimii NBA-seura Cleveland Cavaliersin farmijoukkueena.
Port Stanley
Falklandin sodan aikana vuonna 1982 argentiinalaiset joukot valtasivat Port Stanleyn noin kymmeneksi viikoksi ja nimesivät sen Puerto Argentinoksi. Kaupunki kärsi huomattavia vaurioita brittilaivaston tulituksessa, joka myös tappoi kolme siviiliasukasta.
Tšerešno
Luontoarvoja
Järven rannat ovat matalat ja mutaiset. Maa rannoilla on suota ja kosteikkoa, mutta järven keskiosissa pohja on hiekkaa ja silttiä. Järven kalalajisto on suppea ja siinä elää ainoastaan hauki, ahven, pasuri ja mutakala.
Blacksuami
Blacksuami on rap-artisti Heikki Kuulan studioalbumi, jonka julkaisi Yellowmic Records 26. toukokuuta 2010. Albumi julkaistiin vinyyliversiona 27. marraskuuta 2015.
HMS Aurora (F10)
HMS Aurora (viirinumero F10) oli Britannian kuninkaallisen laivaston Leander-luokan fregatti.
Hullulammi
Historia
Vuoden 1855−1856 Kalmbergin kartastossa järven nimi kirjoitettiin "Hullulampi" ja se piirrettiin pitkäksi lammeksi, joka oli pituudeltaan puolet Salkolanjärven leveydestä. Lammen pohjoispuolella oli toinenkin lampi, josta virtasi oja Hullulampeen. Vuoden 1884 Senaatin kartastossa lampi oli samanniminen ja samankokoinen. Lammen laskuoja lähti lammen itäpäästä. Lammen ja Salkolanjärven väliin oli piirretty kaksi pientä lamparetta. Nykyään lampareiden paikalla on avosuota.
Turingin kone
Rakenne
Turingin koneessa on minimaalinen joukko käskyjä, joka riittää laskemaan kaiken mitä on laskettavissa: jos voidaan todistaa, ettei asiaa voida laskea Turingin koneella sitä ei voida laskea millään tietokoneella. Käskysarjaan viitataan muun muassa kun arvioidaan onko ohjelmointikieli Turing-täydellinen: laskettavuusteorian mukaan Turing-täydelliset kielet ovat korvattavissa toisella kielellä. Turing-täydellisyyttä löydetään toisinaan yllättävistä paikoista.
Yksinauhaisen Turingin koneen formaali määritelmä
Koneen suorittama laskenta pysähtyy, jos se tulee tilanteeseen, jossa koneen sen hetkinen tila ja lukupään kohdalla oleva symboli ovat sellaisia, että annetussa siirtymäfunktiossa ei ole määritelty siirtymää tälle tila/symboli-parille. Erityisesti lopputilojen joukon tilat ovat sellaisia, että niiden kohdalla ei ole määritelty siirtymää, oli lukupään kohdalla oleva symboli silloin mikä tahansa.
Ratkeamattomuus
Koska Turingin kone on mekaaninen vastine matemaattiselle algoritmille, ja universaali kone pystyy simuloimaan muita koneita, voidaan konetta ja ohjelmaa ajaa universaalikoneessa ja katsoa pysähtyykö se. Kuitenkin, jos löydetään ohjelma, joka väittää pystyvänsä ratkaisemaan pysähtymisongelman, voidaan kehittää kone, jolle ongelman ratkaiseva ohjelma ei toimi. Kone voi lukea pysähtymisongelman ratkaisun etukäteen ja toimia päinvastoin.
Jouko Tyyri
Jouko Juhani Tyyri (vuoteen 1947 Laine; 8. helmikuuta 1929 Helsinki – 9. toukokuuta 2001 Ponferrada, Espanja) oli suomalainen kirjailija, lehtimies ja poliitikko. Hän oli naimisissa, ja hänellä on yksi poika ja yksi tytär.
Twickenham Stadium
thumb|Twickenham Stadium. Twickenham Stadium on Twickenhamissa, Richmond upon Thamesissa, Lontoossa sijaitseva pääasiassa rugby union -käyttöön tarkoitettu stadion. Stadionilla on 82 000 paikkaa ja se on heti Wembley Stadiumin jälkeen Yhdistyneen kuningaskunnan suurin stadion. Englannin rugby union -maajoukkue pelaa stadionilla kotiottelunsa, samoin siellä järjestetään muita suuria rugbyotteluita. Stadionilla järjestetään myös suuria konserttitapahtumia.
Juri Trifonov
1960-luvun lopulta lähtien Trifonovista tuli yksi tunnetuimmista venäläisen ”kaupunkiproosan” edustajista. Moskovalaista arkielämää kuvaavat pienoisromaanit ”Vaihto” (Obmen, 1969), ”Alustava tilinpäätös” (Predvaritelnyje itogi, 1970), ”Pitkät jäähyväiset” (Dolgoje proštšanije, 1971), ”Toinen elämä” (Drugaja žizn, 1975) ja ”Talo rantakadulla” (Dom na naberežnoi, 1976). Niistä eniten huomiota herätti Stalinin ajan vainoja kosketteleva ”Talo rantakadulla”. Historiallinen romaani Neterpenije (”Kärsimättömyys”, 1973) kuvaa narodnikki Andrei Željabovia ja Aleksanteri II:n murhayrityksiä. Romaani ”Vanhus” (Starik, 1978) kertoo Venäjän kansalaissodan uhreiksi joutuneista kasakoista. Kirjailijan kuoleman jälkeen ilmestyi omaelämänkerrallinen romaani ”Aika ja paikka” (Vremja i mesto, 1980).
HMS Euryalus (F15)
Palvelus
Alus myytiin romutettavaksi 1993.
Juho Savo
Savo toimi Varsinais-suomen liiton maakuntajohtajan tehtävässä syyskuusta 1998 alkaen, eläkkeelle hän jäi tammikuun alussa 2015.
Andrés Gómez
Gómez voitti miesten kaksinpelin Ranskan avoimessa tennisturnauksessa vuonna 1990 kohdattuaan finaalissa yhdysvaltalaisen Andre Agassin.
Gómez kuului myös miesten nelinpelin voittaneeseen kaksikkoon Yhdysvaltain (1986) ja Ranskan avoimissa (1988). Ensimmäisellä kerralla pelitoverina oli Slobodan Živojinović, toisella Emilio Sánchez. Gómez oli ATP:n nelinpelirankingin kärjessä vuonna 1986.
Agadez
Maantiede
Agadezin ympäristön hiekkakivijyrkänteiden, matalien lateriittitasankojen ja hiekka-alueiden korkeus merenpinnasta vaihtelee 300 metristä aina tuhanteen metriin. Agadezin ympäristöstä on löydetty hiiltä, uraania ja kassiteriittia, joita myös louhitaan.
Talous
Agadezissa on keskiajalta lähtien pysähtynyt karavaaneja, jotka ovat kaupungin kukoistuskaudella käsittäneet jopa 20 000 kamelia. Karavaanit ovat kuljettaneet muun muassa orjia, kultaa ja suolaa. Nykyisin kaupungin väestö elättää itsensä käsitöitä tekemällä, kaupankäynnillä ja maataloudella.
Koulutus
Agadezissa oli vuonna 2017 kaikkiaan 69 peruskoulua. Niistä 59 oli julkisia ja 10 yksityisiä. Toisteen asteen oppilaitoksia oli puolestaan 17. Niistä yksityisiä oli 10 ja julkisia 7. Lisäksi kaupungissa annetaan ammatillista opetusta sekä siellä toimii lukutaitokeskuksia ja madrassia.
Niger perusti vuonna 2014 neljä uutta yliopistoa, yksi niistä tuli Agadeziin. Agadezin yliopisto sai erityisalueekseen uusiutuvan energian. Ensimmäiset oppilaat aloittivat syksyllä 2015. Agadezissa toimii myös niameylaisen Abdou Moumounin yliopiston humanistisen tiedekunnan osa, Institut de Récherches des Sciences Humaines eli IRSH.
Abdelbaset Ali Mohmed al-Megrahi
Megrahilla todettiin lokakuussa 2008 pitkälle edennyt eturauhassyöpä. Hänen kerrottiin olevan parantumattomasti sairas ja Libya pyysi Ison-Britannian hallitusta vapauttamaan Megrahin ja päästämään tämän takaisin Libyaan. Skotlannin oikeusministeri Kenny MacAskill antoi vapauttavan päätöksen 20. elokuuta 2009.
Henry Wilson (sotamarsalkka, 1864–1922)
Ura
Maailmansodan puhjettua Britannian hallitus päätti Wilsonin suunnitelman mukaisesti viedä joukkonsa sotimaan Ranskaan ranskalaisten rinnalle, vaikka ylipäällikkö kannatti hyökkäystä saksalaisten kimppuun Belgiassa. Sodan alkupuolella Wilson toimi neuvonantajana ja sittemmin brittien yhdysupseerina Ranskan armeijan päämajassa. Hänet ylennettiin tänä aikana kenraalimajuriksi ja kenraaliluutnantiksi. Wilson oli myös vuoden ajan rintamakomentajana johtaessaan neljättä armeijakuntaa länsirintamalla joulukuusta 1915 joulukuuhun 1916. Tuona aikana saksalaiset onnistuivat valtaamaan hänen joukoiltaan Vimyn harjanteen alueen lähellä Arrasia. Syyskuussa 1917 Wilson siirtyi kotimaahan itäisen puolustusalueen komentajaksi ja hän ystävystyi pääministeri David Lloyd Georgen kanssa. Lloyd George järjesti hänet marraskuussa 1917 ympärysvaltojen ylimmän sotaneuvoston jäseneksi. Viimeisen sotavuoden aikana Wilsonista tuli pääministerin lähin neuvonantaja sota-asioissa, ohittaen pääesikunnan päällikkö William Robertsonin sekä Ranskassa olevien joukkojen ylipäällikön Douglas Haigin. Helmikuussa 1918 Lloyd George nimitti Wilsonin esikuntapäälliköksi Robertsonin tilalle, ja yhdessä he tukivat Ferdinand Fochia ympärysvaltojen ylipäälliköksi.
Botanitšeski sadin metroasema
Botanitšeski sad on yksi Moskovan metron asemista. Se avattiin 30. syyskuuta 1978.
Tyr (albumi)
Kappaleet
B-puoli
Boforiasteikko
Boforiasteikon kehitti irlantilainen Francis Beaufort vuonna 1805 toimiessaan Yhdistyneen kuningaskunnan merivoimien palveluksessa. Hänen työnsä perustui samantapaisiin mutta paljon epätarkemmin määriteltyihin varhaisempiin arviointiasteikkoihin, ja hänen versiotaan kehiteltiin myöhemmin edelleen.
Herning
Ympäröivien nummien raivaaminen pelloksi sai sen kasvamaan uneliaasta maalaiskylästä kauppalaksi 1870-luvulla. Herning on myös entinen kaupunki, mutta vuonna 1970 Tanskassa luovuttiin kaupunkikäsitteestä.
Kerron Stewart
Stewart oli mukana 2000 nuorten MM-kisoissa Jamaikan joukkueessa, joka voitti 4 × 100 metrin viestijuoksussa hopeaa. Seuraavana vuonna hän voitti hopeaa Debrecenin alle 18-vuotiaiden MM-kisoissa 100 metrin juoksussa ajalla 11,72. Vuonna 2002 Kingstonin nuorten MM-kisoissa hän juoksi samalla matkalla neljänneksi ajalla 11,53. Vuoden 2005 Universiadeissa Stewart karsiutui 100 metrin toisissa alkuerissä sekä 200 metrin juoksun toisissa alkuerissä ajalla 24,26. Osakan MM-kisoissa 2007 hän sijoittui 100 metrillä seitsemänneksi ajalla 11,12 ja oli mukana voittamassa pikaviestissä MM-hopeaa.
James Reipas
James Reipas on suomalainen elektronista musiikkia esittävä trio. Tyyliltään yhtyeen musiikki on yhdistelmä koneellista, suomisaundi-tyylistä dance/trance-musiikkia yhdistettynä live-instrumentteihin. Yhtye on keikkaillut ahkerasti Suomessa, ja se on tunnettu vauhdikkaista lavaesiintymisistään.
Sokar
Sokar oli alun perin Memfiksessä sijaitsevan hauta-alueen Sakkaran vainajien jumala. Myöhemmin hänet liitettiin kuitenkin läheisesti Ptahiin ja Osirikseen niin vahvasti, että näitä kolmea jumalaa on ajoittain vaikea erottaa toisistaan. Varsinkin Ptah ja Sokar sulautuivat käytännössä samaksi manalan jumalaksi. Jumalten yhdistämisen ansiosta Sokarin palvonta laajeni kattamaan koko maan.
Serghei Dadu
Serghei Dadu (s. 23. tammikuuta 1981 Kišinjov, Moldavian SNT, Neuvostoliitto nykyään Chișinău, Moldova) on moldovalainen jalkapalloilija, joka pelasi kotimaansa lisäksi Tanskassa ja Venäjällä.
Ronn Moss
Ronn Moss vieraili Suomessa toukokuussa 1993 Shari Shattuckin ja tämän veljen Dwayne Shattuckin kanssa. Vierailun järjesti manageri Hessu Reijonen.
Suurenmoinen tyttö
Suurenmoinen tyttö on Hectorin säveltämä, sanoittama ja esittämä musiikkikappale. Se julkaistiin albumilla Nuku idiootti vuonna 1987 ja vinyylisinglenä samana vuonna. Singlen b-puolena oli kappale "Jossain jysähtää". Kappaleen sovittivat Hector, Jukka Hakoköngäs ja Jukka Linkola.
Paul McBeth
McBethillä on hallussaan frisbeegolfin kaikkien aikojen korkein rating, kun hänen arvonsa nousi tulokseen 1062 heinäkuussa 2020.
HMS Arethusa (F38)
Valmistus
Alus tilattiin J. Samuel White and Companyltä Cowesista Isle of Wightilta, missä köli laskettiin 7. syyskuuta 1962. Se laskettiin vesille 5. marraskuuta 1963 ja valmistui 24. marraskuuta 1965.
Peep Lassmann
Peep Lassmann (s. 19. maaliskuuta 1948 Tartto, Viro) on virolainen pianisti. Hän opiskeli Tallinnassa Heljo Seppin ja Moskovassa Emil Gilelsin johdolla. Hän pääsi vuonna 1973 opettamaan Tallinnan konservatorioon. Hänestä tuli vuonna 1992 Viron musiikki- ja teatteriakatemian rehtori.
Sean Ricks
Sean Ricks (s. 1984 Saksa) on Yleisradion ajankohtaistoimittaja Tampereella. Hän juontaa Perjantai-ajankohtaisohjelmaa.
Besart Berisha
Besart Berisha (s. 29. heinäkuuta 1985 Pristina) on kosovolainen jalkapalloilija.
Heljo Sepp
Heljo Sepp (15. lokakuuta 1922 – 27. marraskuuta 2015 ) oli virolainen pianisti ja pedagogi. Hän voitti British Councilin musiikkipalkinnon vuonna 1938. Hänen johdollaan opiskelivat myöhemmin muiden muassa Peep Lassmann ja Riine Pajusaar.
Karl Toko Ekambi
Toko Ekambi nousi Paris FC:n junioreista edustusjoukkueeseen kaudella 2011–2012. Hän pelasi Ligue 2:ssa Sochaux'n joukkueessa kausina 2014–2016 ja Ligue 1:ssä Angersin joukkueessa kausina 2016–2018. Jälkimmäisellä pääsarjakaudella hän teki 17 maalia ja oli joukkueensa paras sekä koko sarjan yhdeksänneksi paras maalintekijä. Kesällä 2018 hän siirtyi espanjalaisseura Villarrealiin. Hän pelasi 1,5 kauden aikana La Ligassa 52 ottelua ja teki niissä 16 maalia. Tammikuussa 2020 hän siirtyi lainasopimuksella Lyoniin.
Toko Ekambi on pelannut Kamerunin maajoukkueessa 30 ottelua ja tehnyt niissä kolme maalia. Hän edusti maataan Afrikan-mestaruuskilpailuissa 2017 ja 2019 sekä Maanosaliittojen cupissa 2017.
Renata Stopiglia
Stopiglia työskentelee tutkijana Museu Nacionalin lintutieteen osastolla.
Jaalan redutti
Nykyisin arvioidaan että redutti on rakennettu joskus vuoden 1780 tienoilla. Siinä oli paikat 8 tykille joita ei kuitenkaan koskaan sinne sijoitettu. Reduttiin oli sijoitettu rauhan aikana pieni sotaväen osasto. Kustaa III:n sodan aikana redutti ei joutunut taistelunäyttämöksi. Kesäkuussa 1790 venäläisten lähestyessä Jaalaa reduttiin sijoitettu joukko-osasto vetäytyi pois ja Jaala joutui venäläisten haltuun. Myöskään Suomen sodan aikana redutin luona ei taisteltu.
Lähteet
61.04972°N, 26.49472°W
Liisan seikkailut ihmemaassa
Vaikutus
Liisan seikkailut ihmemaassa on käännetty ainakin 174 kielelle, suomeksi kokonaan viisi kertaa. Alice Martinin suomennoksessa vuodelta 1995 kirjan keskushenkilö on alkuteoksen mukaisesti nimeltään Alice, mutta muissa suomennoksissa nimi on suomalaistettu Liisaksi, myös myöhemmin julkaistussa Tuomas Nevanlinnan käännöksessä vuodelta 2000. Kirjasta on tullut suomen kieleen sanonta kuin Liisa ihmemaassa, joka tarkoittaa ihmettelevää, kummastelevaa, ihastelevaa suhtautumista.
Tarina
Kirja sisältää muun muassa joukon Dodgsonin ivamukaelmia englantilaisista lastenloruista sekä opettavaisista runoista, joita lapset tuohon aikaan pakotettiin opettelemaan ja jotka Liisakin osaa enemmän tai vähemmän oikein ulkoa. Kirjan jatkuva suosio pohjautuu paljolti myös pitkälle vietyihin sanaleikkeihin ja loogisiin peleihin, joita Dodgson oli matemaatikkona kehitellyt. Tarinan hahmoja ovat esimerkiksi valekilpikonnakeitosta tuttu Valekilpikonna ja Hatuntekijä, joka on ”hullu kuin hattumaakari”. Hatuntekijöiden väitetyn hulluuden sanotaan johtuneen hatunteossa aiemmin käytetystä elohopeasta.
Johan Larsson (muusikko)
Johan Larsson (s. 1974) on ruotsalainen basisti. Hänet tunnetaan parhaiten In Flames -yhtyeestä, jossa hän soitti vuosina 1993–1997. Larsson teki In Flamesin kanssa kolme albumia ja kaksi EP:tä. Hän soitti myös power metal -yhtye HammerFallissa vuosina 1993–1994, mutta erosi yhtyeestä ennen kuin se ehti julkaista yhtään albumia.
Olkiluoto 3 -ydinvoimalan rakennushanke
Olkiluoto 3:n reaktori käynnistettiin 21. joulukuuta 2021 kello 3.22. Se alkoi tuottaa sähköä 12. maaliskuuta 2022 kello 12.01. Koekäytön aikana voimalan tuotantotasoja korotettiin askeleittain sähköä valtakunnan verkkoon tuottaen. 30. syyskuuta 2022 laitosyksikkö saavutti täyden 1600 megawatin tehon, jonka myötä Olkiluoto 3 oli Euroopan suurin ja maailman kolmanneksi suurin ydinvoimalaitosyksikkö. Koekäyttövaihe päättyi ja säännöllinen sähköntuotanto alkoi 16. huhtikuuta 2023.
Viivästymiset
Syyskuussa 2015 Areva arvioi, että laitoksessa aloitetaan koetuotanto vuoden 2018 loppupuoliskolla, ja varsinainen tuotanto 31. joulukuuta 2018.
Syksyllä 2022 turbiinilaitoksen syöttövesipumppujen juoksupyörissä havaittiin säröjä, jotka viivästyttivät koekäyttöohjelmaa. Joulukuussa 2022 TVO tiedotti, että koekäyttö pääsee jatkumaan 27. joulukuuta ja säännöllinen sähköntuotanto alkaa 8. maaliskuuta 2023. TVO:n tiedotteen mukaan juoksupyörien säröjen syntyminen johtui koekäyttötilanteesta, jolloin syöttövesipumppuja on ajettu epänormaalilla tavalla. Koekäyttö voi jatkua syöttövesipumpuilla, joista kahdessa on varaosa ja kahdessa säröytynyt juoksupyörä, joka toimii varalla. Uudet juoksupyörät asennettiin tammikuussa 2023.
Luettelo viivästymisistä
Luettelo sisältää enintään yhden ilmoituksen kaupallisen tuotannon aloittamisesta kuukautta kohden ja kattaa ilmoitukset, joissa kaupallisen tuotannon aloituksen on kerrottu siirtyvän luettelossa edellisen ilmoituksen kuukautta seuraavalle kuukaudelle tai myöhemmäksi. Todellisuudessa kuitenkin joillekin kuukausille on tiedotettu viivästymisestä ja kaupallisen tuotannon aloittamisesta useammin kuin kerran; esimerkiksi 21. joulukuuta 2022 ja 13. helmikuuta 2023 kaupallisen tuotannon kerrottiin alkavan 8. ja 29. maaliskuuta 2023.
Hitsausten laatu ja työnjohto
Toukokuussa 2009 Säteilyturvakeskus edellytti TVO:ta laatimaan selvityksen pääkiertoputkien hitsauksessa syntyneistä, putken ulkopinnalle syntyneistä vioista ennen valmistuksen jatkamista. Laitostoimittaja oli havainnut seinämävahvuudeltaan 76 millimetrin pääkiertoputken ulkopinnalle syntyneen hitsausten yhteydessä mikroskooppisia murtumia teräksen raerajoille. Kyseiset viat voidaan poistaa kokonaan hiomalla ja uudelleen hitsaamalla, mutta Säteilyturvakeskus halusi osoitettavan, että putkimateriaaliin ei jää turvallisuuden kannalta merkittäviä vikoja. Pääkiertoputket eivät olleet vielä rakennustyömaalla asennusvaiheessa vaan Ranskassa valmisteilla. Säteilyturvakeskus totesi 11. kesäkuuta 2009 antamassaan päätöksessä, että TVO on luotettavasti selvittänyt pääkiertoputkien säröjen syntymisen syyt ja pystynyt luotettavasti perustelemaan, että kyseiset pintaviat pystytään poistamaan hiomalla ja uudelleen hitsaamalla. Lisäksi on osoitettu, että viat eivät ole merkittäviä, vaikka niitä pääkiertoputkiin jäisikin.
Ympäristöjärjestöjen kannanotot
Suomen luonnonsuojeluliitto puolestaan pitää Olkiluodon ydinvoimalahanketta monessa suhteessa huonona energiantuotantoratkaisuna. Liiton tiedotteessa todetaan muun muassa että: ”Hankkeen viivästysten vuoksi OL3-reaktorista ei ole juuri mitään apua Kioton päästötavoitteiden saavuttamisessa. Tavoitteet olisi saavutettu helpommin, jos investointi olisi tehty energiatehokkuuteen ja uusiutuviin energiamuotoihin. Jos hanketta tarkastellaan viivästyksineen, olisi uusiutuviin investoiminen ollut parempi ratkaisu. Uusiutuvat energiamuodot näyttivät lähetekeskustelussa huonommilta kuin todellisuudessa.”. Liitto pitää epäonnistunutta OL3-hanketta lisäksi osoituksena siitä, että eurooppalainen ydinvoimaloiden rakentaminen on laadultaan heikkotasoista ja siten kannattamatonta toimintaa ympäristönäkökulmasta.
Vapaaehtoinen palokunta
Koulutusjärjestelmä
Operatiivisen toiminnan kurssit jakaantuvat peruskursseihin, täydennyskoulutukseen ja päällystön koulutukseen.
Vitsakimppu
Uudempi käyttö
Vitsakimppu on esiinytynyt heraldiikassa ja julkisen vallan symbolina uudella ajalla monessa yhteydessä. Italiassa fasistit ottivat 1900-luvulla symbolista nimensäkin. Toisen maailmansodan ja fasistien tappion jälkeen vitsakimppu on nähty fasismin symbolina, ja sitä ei ole enää juurikaan käytetty. Italiassa vitsakimppu kuitenkin löytyy vielä monesta vanhasta fasismin ajan monumentista ja arkisemmasta esineestä.
Marcel Dionne
thumb|Marcel Dionne vuonna 1987. Marcel Dionne (s. 3. elokuuta 1951 Drummondville, Quebec, Kanada) on kanadanranskalainen uransa jo päättänyt jääkiekkoilija. Keskushyökkääjä Dionne oli yksi maailman parhaista jääkiekkoilijoista 1970-luvulla. Detroit Red Wingsin varaama Dionne teki tulokkaiden piste-ennätyksen tekemällä 77 tehopistettä ensimmäisellä NHL-kaudellaan. Pienikokoinen Dionne oli taitava pelaaja ja 1970-luvun puolen välin tehokkaimpia maalintekijöitä NHL:ssa. NHL-otteluita hänelle kertyi yhteensä 1 348, maaleja 731 ja syöttöjä 1 040.
Väddön ja Häverön laivakunta
Kihlakunnan tuolloiset kunnat kuuluvat nykyään Norrtäljen kuntaan ja sijaitsevat sen pohjoisosassa.
Luettelo WWE:n pay-per-view-tapahtumista
Historiaa
WWE:n (silloin World Wrestling Federation) ensimmäinen pay-per-view-tapahtuma oli vuoden 1985 maaliskuussa pidetty WrestleMania, joka pidettiin Madison Square Gardenilla New Yorkissa. Ensimmäinen ja toinen WrestleMania olivat taloudellisesti menestyviä ja kun WrestleMania III:stä tuli kaikkien aikojen suosituin painitapahtuma, WWE päätti laajentaa pay-per-view-tapahtumatarjontaa.
Guy Debord
Guy Debordin lapsuutta varjosti toinen maailmansota ja hänen teini-ikäänsä väritti tutustuminen radikaalien avantgardistien ihaileman Isidore Ducassen tuotantoon. Ducasse tunnetaan runoilijana paremmin nimellä Comte de Lautréamont, ja hän esitti, että kaikkien tulisi kirjoittaa runoja ja jälkipolvien tulisi parannella tekstejä plagioimalla niitä. Lautréamont’n ajatukset ovat keskeisiä varhaisessa situationisessa internationaalissa. Vuonna 1951 Debord liittyi vuonna 1946 perustettuun Mouvement Lettriste -ryhmään tutustuttuaan sen johtajaan Isidore Isou’hun, oikealta nimeltään Jean-Isidore Goldstein. Lettristien elokuvista Debord sai kimmokkeen ryhtyä elokuvantekijäksi. Debordin ensimmäinen elokuva, 90-minuuttinen Hurlements en faveur de Sade vuodelta 1952, ei sisällä lainkaan kuvaa, ja se koostuu valkoisen ja mustan värin vuorottelusta ja hiljaisuutta leikkaavista satunnaisista keskusteluista. Elokuva päättyy 24 minuutin hiljaisuuteen, jonka aikana valkokangas on musta. Elokuvan valmistuessa Debord oli 21-vuotias.
Lettristiliike jakautui riitaisasti kahtia vuonna 1952 Charlie Chaplinin Parrasvalot-elokuvan lehdistötilaisuuden häiriköinnin aiheuttaman skandaalin takia. Liikkeen vasemmistosiipi, johon Debord yhdessä Gil Wolmanin, Jean Braun ja Serge Bernan kanssa kuului, järjestäytyi nimen L’Internationale Lettriste alle ja alkoi julkaista lehteä nimeltä Potlach. Vuosina 1954–1957 lehteä ilmestyi 29 kappaletta.
Guy Debord oli 1960-luvulla Situationistinen internationaali -ryhmän perustajia ja johtajia. Situationistit olivat merkittävä taustavaikuttaja Pariisin opiskelijakapinassa vuonna 1968. Guy Debordin kirja Spektaakkelin yhteiskunta (1967) herätti Ranskassa laajaa huomiota.
Calvin Jong-a-Pin
Calvin Jong-a-Pin (s. 18. kesäkuuta 1986 Amsterdam) on alankomaalainen jalkapalloilija.
Jalkapallomaajoukkue
Jong-a-Pin pelasi Alankomaiden alle 23-vuotiaiden maajoukkueessa kesäolympialaisissa 2008 joukkueensa kaikki neljä ottelua, joista kolme avauskokoonpanossa.
Lyhundran kihlakunta
thumb|Lyhundran kihlakunnan sijainti Tukholman läänin kartalla.
Talvisota (elokuva)
Juoni
Siviilit evakuoidaan. Vääpeli Hannu Jutila kertoo Martille sodan alkaneen: Neuvostoliitto on hyökännyt Suomeen. Everstiluutnantti Matti Laurila pitää Pohjanmaan miehille puheen kuusi vuorokautta myöhemmin; hän painottaa, että suomalaiset eivät halunneet sotaa. On joulukuun kuudes eli Suomen itsenäisyyspäivä.
Toisessa kotirintamakohtauksessa Martti käy lomilla Pohjanmaalla ja kertoo Paavon kuolleen luotiin. Veljesten äiti Liisa puolestaan kertoo, että Paavon arkusta kuului kolinaa. Martin palattua rintamalle hänet siirretään muun ryhmänsä kanssa Vuosalmelle. Tarkoitus on estää neuvostoliittolaisia ylittämästä Vuoksea, mutta puna-armeijan miesylivoima tekee tehtävästä kuitenkin vaikean. Martti käsketään hakemaan vahvistusta, ja tässä vaiheessa Rajala on ymmärtänyt, ettei simputukseen ole varaa. Torjuntataistelussa kuolee suuri määrä sotilaita. Sota päättyy maaliskuun kolmastoista.
Tuotanto
Talvisodan kuvaukset aloitettiin lokakuussa 1988 ja lopetettiin huhtikuussa 1989. Kuvauspaikkoja olivat Kauhava, Kankaanpää, Seinäjoki, Ristiina, Keuruu, Lapua ja Hyvinkää. Alkuperäinen 13 miljoonan markan budjetti paisui noin 19 miljoonaan markkaan (noin 5,2 miljoonaa euroa vuoden 2015 rahan arvon mukaan). Elokuvan kuvaukset teki erityisen hankaliksi se, että talvi 1988–1989 oli Suomessa vähäluminen ja lauha, mikä ei lainkaan vastannut sotatalven 1939–1940 oloja.
Frötunan ja Lännan laivakunta
Frötunan ja Lännan laivakunta oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 380,02 neliökilometriä ja asukasluku 6 191 henkeä. Kihlakuntaan kuuluneet kunnat olivat Frötuna, Rådmansö, Blidö ja Länna.
Sjuhundran kihlakunta
Kihlakunnan tuolloiset kunnat kuuluvat nykyään Norrtäljen kuntaan.
Kello
Historiaa
Kirkkojen tornikellot alkoivat yleistyä Euroopassa vasta, kun vuonna 1280 kehitettiin Bedfordshiressä Englannissa ensimmäinen kello, joka toimi painovoiman avulla. Kello sisälsi hammasrattaan ja painon ja parhaimmillaan se heitti oikeasta ajasta vain noin 15 minuuttia yhden vuorokauden aikana. 1400-luvulla yleistyivät jousivetoiset ja siirrettävät kellot ja 1500-luvun alussa alkoi ilmestyä myös taskukelloja.
1580-luvulla Galileo Galilei huomasi, että samanpituisten heilurien heilahdusaika ei riipu painon koosta eikä heilahduskulmasta, vaan se on vakio. Hollantilainen Christiaan Huygens kehitti ensimmäisen käyttökelpoisen heilurikellon.
Nesta Carter
Nesta Carter (s. 10. marraskuuta 1985) on jamaikalainen pikajuoksija.
Carter karsiutui Grosseton nuorten MM-kisoissa 2004 200 metrin juoksun välierissä ajalla 21,24. Osakan MM-kisoissa 2007 hän karsiutui 100 metrin juoksun välierissä ajalla 10,28. Samoissa kisoissa hän oli mukana Jamaikan joukkueessa, joka voitti 4 × 100 metrin viestijuoksussa MM-hopeaa.